LOUIS TREGARDT: DIE VOORSTE VOORTREKKER • VALHALLA. Leef Legendaries.
“LOUIS TREGARDT?! Maar die dorp is dan ‘Louis Trichardt’?
In Dr. W. Punt se doktorsgraad-verhandeling (Louis Trichardt se Laaste Skof, 1952), word die algemeen aanvaarde spelling gebruik, maar in die byvlae is ‘n dokument wat deur Louis geteken is as “Tregardt”.
Dit wil voorkom of Louis se seun, Carolus Johannes (1811-1901), in 1882 die Franse vorm van die van (“Trichardt”) begin gebruik het, wat toe ook gebruik is tydens die benaming van ‘Trichardtsdorp’ in 1899 (wat later Louis Trichardt sou word).
Die Dagboek van Louis Tregardt word deur akademici (beide geskiedenis & taalkundig) gesien as van onskatbare ware siende dat dit in diepte informasie lewer van die Voortrekkers asook van die vroeë dae van Afrikaans.
Die “Louis Tregardt Gedenktuin” in Maputo, Mosambiek, is op 12 Oktober 1986 deur minister Jan de Klerk (F.W se vader) geopen.